Шева
О, шево мила! Зашт’ небу лећеш
Плаветном?
Да ли си жељна поносних двора
Сунчани’?
Или си рада са песмом твојом,
Невином,
Да с’ ближе нађеш код вечног божјег
Престола?
Лећеш ли зато, ој птицо моја
Милена?
Спомени тамо горе и мога
Имена!

А кад се врнеш, опет ка пољу
Зеленом,
Попевни песму селу, мом селу
Маленом!
И шани мајци мојој поздравље,
Утеху;
Поздравље моје, шево, свом душом
Волеће, —
А ружи мојој певни ЉубавноПролеће!...

Извор 
Јован Грчић Миленко: Целокупна дела, Библиотека српских писаца, Народна просвета, стр 174-175

Јован Грчић Миленко
Поезија